L'Ajuntament de Sagunt commemorarà el 87é aniversari de la IIa República Espanyola
27 de març 2019

![Imagen 1](/media/lhhnpbkd/31_img_0657_cuerpo.jpg)

El ​Ple de l'Ajuntament de Sagunt va reafirmar ahir en la sessió ordinària de març, i a proposat d'Esquerra Unida, la condemna a l'alçament militar del 18 de juliol de 1936 contra el govern legítim de la IIa República Espanyola.

La moció també aprova que el pròxim 14 d'abril onege la bandera republicana en la seu consistorial de Sagunt i en la Tinència d'Alcaldia del Port de Sagunt com a homenatge a totes les persones que van defensar la IIa República, així com el període democràtic que es va inaugurar. Així ho recull la proposta que, a més, assenyala que l'Ajuntament de Sagunt organitzarà actes commemoratius i divulgatius del 87é aniversari de la proclamació de la IIa República, a més de promoure activitats encaminades a la rehabilitació política i cívica de tots aquells ciutadans i ciutadanes que van ser víctimes de la repressió franquista, ja fóra durant l'alçament militar o durant la postguerra.

La proposta, presentada per Roser Maestro, va ser aprovada amb els vots a favor de l'Equip de Govern (Compromís, EU, ADN-Morvedre i PSPV-PSOE), l'abstenció d'IP i Ciudadanos, i el vot en contra del PP.

Segons el text de la moció, la IIa República va promoure l'avanç en la transformació de la nostra societat, en la defensa de les llibertats individuals i col·lectives, i en la consecució de la justícia social. Va suscitar l'entusiasme del poble amb un programa alternatiu a la vella Espanya monàrquica i a la dictadura. Entre els seus principals assoliments, la República va obrir la porta a la participació política de les dones i va suposar una experiència democràtica que va ser el precedent de la llibertat i democràcia actual, tal com indica el text.

Així mateix, la proposició assenyala que el 14 d'abril ha de ser una data reivindicativa per a reclamar el dret a la República i fer un homenatge a tots els alcaldes i regidors dels ajuntaments d'aquell període, així com condemnar el colp d'estat franquista contra la IIa República.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-commemorara-el-87e-aniversari-de-la-iia-republica-espanyola/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-commemorara-el-87e-aniversari-de-la-iia-republica-espanyola/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-commemorara-el-87e-aniversari-de-la-iia-republica-espanyola/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-commemorara-el-87e-aniversari-de-la-iia-republica-espanyola/)